ངག་དབང་དགེ་ལེགས་ཚང་གི་རྣམ་ཐར།
༄༅། ། དེ་ཡང་ཇི་སྐད་དུ། ངག་དབང་དབྱངས་ཅན་འབུམ་གྱི་རྩེ་དགའི་
གནས། ། ཐུབ་བསྟན་སྙིང་པོ་ཟབ་རྒྱས་ནོར་བུའི་མཛོད། ། འཕྲིན་ལས་རླབས་ཕྲེང་
གཡོ་བའི་རྒྱ་མཚོ་ཆེ། ། སྲིད་ཞིའི་དགེ་ལེགས་སྙིང་བོ་རྒྱལ་གྱུར་ཅིག ། ཅེས་བསྟོད་ཅིང་
བསྔགས་པའི་མེ་ཏོག་མངོན་པར་འཐོར་བའི་ཡུལ་དུ་གྱུར་པ། དུས་གསུམ་རྒྱལ་བ་
ཐམས་ཅད་ཀྱི་མཁྱེན་བརྩེ་ནུས་གསུམ་གཅིག་ཏུ་བསྡུས་པའི་བདག་ཉིད་སྙིགས་མའི་
འགྲོ་བ་རྣམས་ལ་སྟོབས་བཅུ་མངའ་བ་ཀུན་ལས་ཐུགས་རྗེ་དང་བཀའ་དྲིན་ཆེས་
ཆེར་ལྷག་པ། བཤད་སྒྲུབ་ཟུང་དུ་འཇུག་པའི་འཕྲིན་ལས་ཉི་ཟླའི་འོད་སྣང་སྟོང་གིས་
འཇམ་མགོན་རྒྱལ་བ་གཉིས་པའི་མདོ་དང་སྔགས་ཀྱི་ཆོས་ཚུལ་གླིང་བཞིའི་ཁྱོན་ཀུན་
གསལ་བར་མཛད་པའི་ངེས་པ་དོན་གྱི་སྨྲ་བའི་ཉི་མ་ཆེན་པོ་རྗེ་བཙུན་རྡོ་རྗེ་འཆང་
ངག་དབང་ཐུབ་བསྟན་རྒྱ་མཚོ་དཔལ་བཟང་པོ་དེ་ཉིད་ནི། རིང་མོ་ཉིད་ནས་ཐུབ་
- 466 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
བསྟན་རིན་པོ་ཆེའི་ཡང་སྙིང་དགེ་ལྡན་རིང་ལུགས་མཚུངས་པ་མེད་པའི་གདུགས་
དཀར་པོ་སྲིད་རྩེའི་བར་དུ་འདེགས་པའི་ཐུགས་བསྐྱེད་རླབས་པོ་ཆེ་དུས་སུ་སྨིན་
པའི་མཐུ་ལས་མཁས་པ་དང་གྲུབ་པའི་སྐྱེ་ཕྲེང་ཟམ་མ་ཆད་པར་བྱོན་པས་བསྟན་
འགྲོ་ཡོངས་ལ་རྫོགས་ལྡན་གསར་བའི་སྣང་བ་ཡང་ཡང་སྟེར་བའི་བྱེད་པོ་གཅིག་
པུར་གྱུར་ཅིང་། སྐུ་ཚེ་འདིར་ཡང་ན་ཚོད་གཞོན་ནུའི་དུས་ཉིད་ནས་དམ་པའི་རང་
རྟགས་ཡོངས་སུ་རྫོགས་པའི་མཛད་པ་བཟང་པོ་མངོན་དུ་གྱུར་ཏེ།
ཇི་སྐད་དུ།
རྟོགས་བརྗོད་འདུན་ལེགས་མ་ལས། དང་པོ་རྒྱ་ཆེན་ཐོས་པ་མང་དུ་བཙལ། ། བར་དུ་
གཞུང་ལུགས་ཐམས་ཅད་གདམས་པར་ཤར། ། ཐ་མར་ཉིན་མཚན་ཀུན་ཏུ་ཉམས་སུ་
བླངས། ། ཀུན་ཀྱང་བསྟན་པ་རྒྱས་པའི་ཆེད་དུ་བསྔོས། ། ཞེས་གསུངས་པ་ལྟར་གྱི་རྣམ་
པར་ཐར་པ་ཕྱག་ལེན་དུ་བཏབ་སྟེ་དང་པོར་ཁྱབ་བདག་རྡོ་རྗེ་སེམས་དཔའ་མི་ཡི་
གཟུགས་སུ་བྱོན་པའི་ཐེག་པ་མཆོག་གི་དགེ་བའི་བཤེས་གཉེན་དུ་མའི་ཞབས་རྡུལ་
རྙོག་པ་མེད་པ་གཙུག་གི་རྒྱན་དུ་བཞེས་ཏེ་བསམ་པ་དང་སྦྱོར་བས་ཚུལ་བཞིན་
བསྟེན་པས་ལེགས་ཚོགས་རྟེན་འབྲེལ་ཐམས་ཅད་ཀྱི་ཐོག་མ་ལྷུན་གྱིས་གྲུབ་ཅིང་།
དམ་པ་དེ་དག་གི་གསུང་གི་བདུད་རྩིའི་ཆ་ཤས་ཕྲ་མོ་ཚུན་ཆད་ཐུགས་ཀྱི་བུམ་བཟང་
དུ་ཉམས་པ་མེད་པར་གཅེས་སྤྲས་སུ་མཛད་དེ་སྐུ་གསུང་ཐུགས་ཀྱི་མཛད་པ་ཐམས་
ཅད་དེ་དང་མཐུན་པ་ཁོ་ན་མཛད་པས་རྣམ་པར་དག་པའི་བརྟུལ་ཞུགས་གཙང་
མས་ཡོངས་སུ་བསྡམས་པས་ཡོན་ཏན་ཐམས་ཅད་ཀྱི་གཞི་མ་ཚུལ་ཁྲིམས་ཀྱི་ཕུང་བོ་
ཡོངས་སུ་དག་པར་མཛད་ཅིང་། མཁས་མང་འདུས་པའི་སྡེ་ཆེན་པོ་རྒྱ་མཚོ་ལྟ་བུ་
དང་ལྷན་གཅིག་ཏུ་བཀའ་པོད་ཆེན་པོ་ལྔ་སོགས་ཟབ་པ་དང་རྒྱ་ཆེ་བའི་གཞུང་ལུགས་
འབུམ་ཕྲག་གི་ཚིག་དོན་ལ་ལུང་དང་རིགས་པས་སྒྲོ་འདོགས་ལྷག་མེད་དུ་བཅད་དེ་
སྡེ་སྣོད་གསུམ་དང་རྒྱུད་སྡེ་བཞིས་བསྡུས་པའི་གསུང་རབ་དགོངས་འགྲེལ་དང་
བཅས་པ་ལ་མང་དུ་ཐོས་པ་རྒྱ་མཚོའི་ཕ་རོལ་ཏུ་སོན་བར་དུ་ཇི་ལྟར་གསན་པའི་དོན་
རྣམས་ལ་རིགས་པ་བཞིས་ཚུལ་བཞིན་དུ་དཔྱད་པས་གཞུང་ལུགས་ཆེན་མོ་མཐའ་
467-

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
དག་ཚིག་གཅིག་ཀྱང་འདོར་རྒྱུ་མེད་པར་འཚང་རྒྱ་བའི་ཆ་རྐྱེན་སྟོན་པའི་གདམས་
ངག་ཤ་སྟག་ཏུ་གཟིགས་ཏེ། ཐ་མར་ཐོས་བསམ་གྱིས་གཏན་ལ་ཕབ་པའི་དོན་ཀུན་
ཡང་དང་ཡང་དུ་འདྲིས་པར་མཛད་པའི་ཉམས་བཞེས་ཟབ་མོ་ལ་སྐུ་གསུང་ཐུགས་
གསུམ་གཅིག་ཏུ་དྲིལ་བའི་ཆུ་བོའི་རྒྱུན་གྱི་རྣལ་འབྱོར་ལ་ཉིན་མཚན་འཁོར་མོ་ཡུག་
ཏུ་གུས་སྦྱོར་དང་རྟག་སྦྱོར་གྱི་བརྩོན་འགྲུས་དྲག་པོ་ལྷུར་མཛད་པས་མདོ་རྒྱུད་ཀྱི་
དགོངས་པ་དང་མཐུན་པའི་ལམ་གྱི་གཙོ་བོ་རྣམ་པ་གསུམ་དང་ལམ་རིམ་པ་གཉིས་
ཀྱི་ཉམས་རྟོགས་ཚད་མར་གྱུར་པའི་གོ་འཕང་གསར་དུ་བརྙེས་པའི་ཚུལ་མཛད་དེ།
སྒྲིབ་བྲལ་ཡེ་ཤེས་ཀྱི་གཟིགས་ངོར་བླ་མ་ཡི་དམ་ཆོས་སྲུང་དུ་མའི་སྐུའི་སྣང་བ་མངོན་
སུམ་དུ་གཟིགས་ཤིང་། ཁྱད་པར་དུ་རྒྱལ་བ་ཀུན་གྱི་མཁྱེན་རབ་གཅིག་ཏུ་བསྡུས་
པའི་རང་གཟུགས་རྗེ་བཙུན་འཇམ་དབྱངས་ཡབ་ཡུམ་ཞི་ཁྲོ་རྣམས་ཀྱི་སྐུ་དང་གསུང་
གི་བཀོད་པ་དངོས་ཉམས་རྨི་ལམ་ཅི་རིགས་པར་གཟིགས་ཤིང་རྣམ་པ་ཀུན་ཏུ་རྗེས་
སུ་བཟུང་པའི་ཚུལ་གསུང་གི་ཟུར་ལས་དཔོག་པ་དང་། རྒྱལ་བའི་ཞིང་ཁམས་མང་
བོའི་བཀོད་པ་ངོ་མཚར་བ་སོགས་དག་པའི་གཟིགས་སྣང་མཐའ་ཡས་པའི་གཟིགས་
མོ་ལ་ངོམས་མེད་དུ་རོལ་པའི་ཚུལ་མཐའ་དག་པ་ནི་ཐུན་མོང་གདུལ་བྱའི་སྤྱོད་ཡུལ་
དུ་མ་གྱུར་ལ། གདུལ་བྱ་སྨིན་གྲོལ་ལ་འགོད་པའི་ཐབས་དང་འཕྲིན་ལས་ཀྱི་གཙོ་བོ་
གསུང་གི་འཕྲིན་ལས་ཀྱི་དབང་དུ་བྱས་ན་གདན་ས་ཆེན་པོའི་རིག་གྲོལ་སྨྲ་བའི་
འདུས་པ་རྒྱ་མཚོའི་ཚོགས་ལ་བཀའ་གདམས་གཞུང་དྲུག་སོགས་བཀའ་པོད་ཆེན་པོ་
དུ་མའི་ལྗགས་བཤད་བསྩལ་པས་མཁས་གྲུབ་དམ་པ་དུ་མའི་ཐུགས་དབང་མེད་དུ་
འཕྲོག་པར་གྱུར་ཅིང་། ལེགས་པར་བཤད་པའི་སྐྱེས་ཀྱིས་ཀུན་ནས་ཚིམས་པར་
མཛད་པས་མཚོན། རྒྱ་བོད་ཧོར་གསུམ་གྱི་ཡུལ་གང་དང་གང་དུ་ཞབས་ཀྱི་པདྨོ་
བཀོད་པ་དེ་དང་དེར་མཐོང་ཐོས་དྲན་རེག་དོན་དང་ལྡན་པའི་གསང་བ་གསུམ་གྱི་
མཛད་པ་སྤྱི་དང་ཁྱད་པར་སྐལ་བ་དང་ལྡན་པའི་སྐྱེ་བོ་སོ་སོའི་བློ་དང་མོས་པ་དང་
འཚམས་པར་བླ་མའི་རྣལ་འབྱོར། ལམ་རིམ་བློ་སྦྱོང་། བསྐྱེད་རྫོགས་སོགས་ཀྱི་ཁྲིད་
- 468 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དང་མན་ངག མདོ་སྔགས་ཀྱི་གཞུང་ཆེན་མོ་དུ་མའི་བཤད་ཁྲིད་དང་བཀླག་ལུང་།
དབང་དང་རྗེས་གནང་སོགས་གང་ལ་གང་འཚམས་ཀྱི་དམ་པའི་ཆོས་ཀྱི་ཆར་བ་
འདོད་དགུར་ཕབ་པས་སྐལ་ལྡན་གདུལ་བྱ་རྣམས་ཀྱི་ཡིད་ཀྱི་ཞིང་སར་ཐེག་པ་གསུམ་
གྱི་རྣམ་པར་གྲོལ་བའི་ལོ་འབྲས་གཡུར་དུ་ཟ་བར་མཛད་ཅིང་། ཐུན་མོང་དང་ཐུན་
མོང་མ་ཡིན་པའི་ལམ་གྱི་རིམ་པའི་ཚུལ་ལས་བརྩམས་པའི་གསུང་བཤད་མཛད་ཚེ་
ཚིག་སྐམ་གྱི་བཤད༌པ་ཙམ་མ་ཡིན་པར་ཉམས་མྱོང་ཚད་མའི་གདེངས་ཚད་དང་
ལྡན་པའི་ཉམས་དང་བཅས་མྱོང་ཁྲིད་ཀྱི་ཚུལ་དུ་བསྩལ་པས་དད་ལྡན་སློབ་མའི་
ཚོགས་རྣམས་ཀྱི་ཡིད་རང་དབང་མེད་པར་འཁུལ་ཏེ་རྣམ་དཀར་ལ་ངང་གིས་གཞོལ་
བར་འགྱུར་ཞིང་། བོད་གངས་ཅན་གྱི་གྲུབ་པའི་མཐའ་ཐམས་ཅད་ཀྱི་ནང་ནས་མདོ་
སྔགས་ལྟ་སྒོམ་སྤྱོད་འབྲས་གང་གི་སྐབས་སུ་ཡང་རྒྱལ་བའི་བཀའ་དང་དགོངས་
འགྲེལ་ཚད་ལྡན་རྣམས་དཔང་བོར་བཞག་སྟེ་དྲི་མ་མེད་པའི་རིགས་པས་དཔྱད་ན་
འཁྲུལ་བའི་ཆ་ཕྲ་མོ་ཙམ་ཡང་མེད་ཅིང་རྒྱལ་བའི་དགོངས་པ་མཐར་ཐུག་ཚང་ལ་མ་
ནོར་བ་ནི། ཡབ་རྗེ་རྒྱལ་བའི་དབང་བོ་བློ་བཟང་གྲགས་པའི་ཐུགས་བཅུད་རིང་ལུགས་
དྲི་མ་མེད་པ་འདི༌ཉིད༌ཁོ༌ན༌ཡིན་པར་གཟིགས་ནས་སྐལ་བ་དང་ལྡན་པ་རྣམས་ལ་
ཆོས་ཚུལ་དེ་ལས་གཞན་དུ་ནམ་ཡང་བཀྲི་བར་མི་ནུས་པའི་ངེས་པ་བརྟན་པོ་རྙེད་
པའི་ཐབས་ཚུལ་འབའ་ཞིག་ཡང་དང་ཡང་དུ་འདོམས་པར་མཛད་ཅིང་། གྲུབ་
མཐའ་གཞན་གྱི་ལེགས་པའི་ཆ་གང་ཡོད་ལུགས་བཟང་འདིར་མ་འདུས་པ་མེད་ཅིང་།
གནས་སྐབས་དང་མཐར་ཐུག་གི་སྐྱེས་བུས་དོན་དུ་གཉེར་བྱ་གང་ཡང་སྒྲུབ་པའི་
ཐབས་ཚུལ་མ་ཚང་བར་གཞན་ལ་རེ་དགོས་པའི་སྐབས་ཀྱང་མེད་པས་རྣམ་པ་ཀུན་
ཏུ་ལུགས་མཆོག་རྨད་དུ་བྱུང་བ་འདི་ཉིད་སྙིང་གི་གཅེས་ནོར་གཅིག་པུར་འཆང་
དགོས་པ་དང་། དེ་མཐུན་ཡི་དམ་ཆོས་སྲུང་སོགས་ཀྱང་རང་ལུགས་ཀྱི་ལམ་གྱི་
འགྲོས་དང་མཐུན་པ་མ་གཏོགས་གཞན་གྱི་བསྲེ་བསླད་མི་རུང་བའི་ཚུལ་མཛེས་ལམ་
ཙམ་དུ་མ་སོང་བའི་གདམས་ངག་མཚང་ཐོག་དུ་འབབ་པར་མཛད་པས་སྙིགས་མ་
469 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
ལྔ་བདོ་བའི་དུས་མཐའ་འདིར་ཡང་ཞྭ་སེར་ཅོད་པན་འཆང་བའི་ཆོས་ཚུལ་ཕྱོགས་
ལས་རྣམ་པར་རྒྱལ་བའི་རྒྱལ་མཚན་མངོན་པར་བསྒྲེངས་པའི་མཛད་བཟང་ཕྱོགས་
བཅུའི་ཞིང་ན་བཞུགས་པའི་རྒྱལ་བ་སྲས་བཅས་ཐམས་ཅད་ཀྱི་ཚངས་པའི་དབྱངས་
ཀྱིས་བསྔགས་པ་ཟད་མི་ཤེས་པ་བརྗོད་པའི་ཡུལ་དུ་གྱུར་ལ། མདོར་ན་དུས་དང་
རྣམ་པ་ཀུན་ཏུ༌བསྟན༌པའི་དོན་འབའ་ཞིག་ཐུགས་ལ་བརྣག་པས་འཁོར་ལོ་གསུམ་
གྱི་མཛད་པ་རྨད་དུ་བྱུང་ཞིང་ངོ་མཚར་བ་མཐའ་ཡས་པའི་སྒོ་ནས། འཇམ་མགོན་
རྒྱལ་བའི་དབང་བོ་དང་། ཀུན་མཁྱེན་བླ་མ་ཡབ་སྲས་ཀྱི་རྣམ་པར་དཀར་བའི་འཕྲིན་
ལས་རླབས་པོ་ཆེ་ཕྱོགས་བཅུར་སྤེལ་བའི་ཁུར་ཆེན་སྐྱོ་ངལ་མེད་པར་བཞེས་པའི་
ངང་ཚུལ་བརྗོད་པའི་ཡུལ་ལས་འདས་ཤིང་། བདག་ཅག་སྙིགས་མའི་འགྲོ་བ་རྣམས་
ཀྱང་སངས་རྒྱས་དངོས་དང་མཇལ་བ་ལྟ་བུའི་མདོ་སྔགས་ཟབ་རྒྱས་ཆོས་ཚུལ་
གདམས་ངག་མཐའ་ཡས་པས་སྐྱོང་བར་མཛད་པའི་བཀའ་དྲིན་བྱང་ཆུབ་སྙིང་བོའི་
བར་དུ་འཁོར་མཐའ་མ་མཆིས་པ་ལགས་ལ། དེ་ལྟར་སྐུ་ཚེ་འདིའི་གཟུགས་སྐུ་དངོས་
ཀྱིས་འདུལ་བར་འོས་པའི་གདུལ་བྱ་རེ་ཞིག་རྫོགས་ནས། སྐྱེ་བོ་རྟག་འཛིན་ཅན་རྣམས་
ཆོས་ལ་བསྐུལ་ཕྱིར་ཕྱི་ནང་གི་མངོན་པར་བྱང་ཆུབ་པའི་རིམ་པས་འོད་གསལ་ཆོས་
ཀྱི་སྐུ་མངོན་དུ་མཛད་དེ། ཤིན་ཏུ་ཕྲ་བའི་ལོངས་སྤྱོད་རྫོགས་པའི་ཡེ་ཤེས་ཀྱི་སྐུ་
དགའ་ལྡན་ཆོས་ཀྱི་ཕོ་བྲང་དུ་གཤེགས་པའི་མཛད་པ་མངོན་པར་བསྟན་པའི་དུས་
ཆེན་འདིར། མགོན་པོ་མཆོག་དེའི་ཡོན་ཏན་དང་བཀའ་དྲིན་རྗེས་སུ་དྲན་པའི་དད་
གུས་ཆེན་པོས་ཀུན་ནས་བསླངས་ཏེ་མདོ་སྔགས་ཀྱི་ལམ་གྱི་རིམ་པའི་ཉམས་བཞེས།
དཀྱིལ་འཁོར་སྒྲུབ་མཆོད་གཞུང་ཆེན་མོའི་སྐྱོར་སྦྱངས། ཕྱག་སྐོར་བཟླས་བརྗོད།
གླིང་མེ་སོགས་མཆོད་པའི་ཡོ་བྱད་གཙང་ཞིང་གྱ་ནོམ་པ་འབུལ་བས་མཚོན་སྒོ་
གསུམ་གྱི་རྣམ་དཀར་ཅི་ནུས་སུ་བསྒྲུབ་པས་དྲིན་ཅན་བླ་མ་མཆོག་དེའི་ཐུགས་ཀྱི་
དགོངས་པ་ཡོངས་སུ་རྫོགས་ཤིང་། སྐྱེ་བའི་ཕྲེང་བ་ཀུན་ཏུ་ཞབས་ཀྱི་པདྨོ་འབྲལ་
མེད་གཙུག་ཏུ་བསྟེན་ཏེ་བཀའ་བཞིན་སྒྲུབ་པའི་མཆོད་པ་བྱང་ཆུབ་སྙིང་བོའི་བར་
- 470 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
དུ་འབུལ་བའི་ཐུགས་སྨོན་གྱི་མཚམས་སྦྱོར་རྣམ་པར་དག་པ་མཁའ་ཁྱབ་བསྟན་འགྲོ་
ཡོངས་ཀྱི་ཕན་བདེའི་གསོས་སྨན་དུ་འགྱུར་ངེས་པ་ཞིག་ཅི་ནས་ཀྱང་བཀའ་དྲིན་
སྐྱོང་བར་ཞུ། ཞེས་པ་འདི་ནི་གུས་ལྡན་དགེ་སློང་དགེ་འདུན་རྒྱ་མཚོ་ནས་བསྐུལ་ངོཪ། ༧ ཪོང་པོ་
ཆོས་རྗེའི་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་དགེ་ལེགས་སུ་གྱུར་ཅིག །
དེ༌ཡང༌བསླབ༌གསུམ༌རྣམ༌པར་དག་པའི་ཐུགས་ཀྱི་བུམ་བཟང་རིམ་གཉིས་ཀྱི་
རྣལ་འབྱོར་ཟབ་མོའི་བདུད་རྩིས་ཡོངས་སུ་གཏམས་པའི་དགེ་འདུན་རིག་པ་འཛིན་
པའི་ཚོགས་ཀྱི་སྙན་གྱི་དབང་བོར་གང་ཞུ་ན། དོ་ནུབ་ཀྱི་དགུང་ཐུན་འདི་ལ་དྲག་པོ་
ཟོར་གྱི་འཕྲིན་ལས་སྐབས་སུ་བབས་པ་ཡིན་པས། ཐུན་མོང་དང་ཐུན་མོང་མ་ཡིན་
པའི་ཐབས་ཤེས་ཀྱི་དམིགས་རྣམ་དང་ལྷའི་རྣལ་འབྱོར་བརྟན་པོའི་གདེངས་དང་
ལྡན་པའི་སྒོ་ནས་བླ་མ་ཡི་དམ་ཆོས་སྲུང་རྣམས་ཀྱི་མཐུ་སྟོབས་གཅིག་ཏུ་བསྡུས་པའི་
བདག་ཉིད་བདེ་སྟོང་གཉིས་སུ་མེད་པའི་ཡེ་ཤེས་ཀྱི་རང་བཞིན་གྱི་གཏོར་ཟོར་
གནམ་ལྕགས་འབར་བའི་ཐོག་མཚོན་གྱི་རྣམ་པ་ཕོ་ཉར་སྤྲོས་པས། བསྟན་པ་བསྟན་
འཛིན་དགེ་འདུན་གྱི་སྡེ་དང་བཅས་པ་ལ་གནོད་ཅིང་འཚེ་བ། སྐྱེ་འགྲོ་སེམས་ཅན་
གྱི་བདེ་སྐྱིད་འཕྲོག་པར་བྱེད་པའི་དགྲ་བགེགས་མི་དང་མི་མ་ཡིན་པ་རྣམ་ཀྱི་མཐུ་
དང་ནུས་པ། བསམ་ངན་སྦྱོར་རྩུབ། མཐུ་བྱད་རྦོད་གཏོང༌། ཕུར་ཁ་ཟོར་ཁ། གཏད་
མནན་ཕུང་སེལ། དེ་དག་གིས་བསྐྱེད་པའི་ནད་གདོན་བར་ཆད་ཆག་ཆེ་ཉམ་ང་མི་
མཐུན་པའི་ཕྱོགས་མཐའ་དག་དང་། རྩ་བ་རང་གཞན་སེམས་ཅན་ཐམས་ཅད་ཀྱི་
རྒྱུད་ཀྱི་ཉོན་མོངས་དུག་གསུམ་ཀུན་རྟོག་གཡོ་བའི་རླུང་དང་བཅས་པ་དམིགས་མེད་
ཆོས་ཀྱི་དབྱིངས་སུ་མིང་དང་། བརྡ་དང་ཐ་སྙད་ཙམ་ཡང་མ་ལུས་པར་བཟློག་ཅིང་
བསྒྱུར་ཏེ། བསྐྲད་ཅིང་བརླག་པའི་སྤྱན་དམིགས་བརྟན་པོ་གནང་བར་ཞུ།
དེ་ཡང་ཇི་སྐད་དུ། སློབ་དཔོན་དབྱིག་གི་གཉེན་པོས། ཚུལ་གནས་ཐོས་དང་
བསམ་ལྡན་པ། ། སྒོམ་པ་ལ་ནི་རབ་ཏུ་སྦྱོར། ། ཞེས་གསུངས་པ་ལྟར། ཡོན་ཏན་
- 471 -

ཁྲི་བཤད། ཚོགས་གཏམ། ཚིག་བཀྲ། རབ་གནས་ཀྱི་བཤད་པ་སོགས།
ཐམས་ཅད་ཀྱི་གཞི་མ་ཚུལ་ཁྲིམས་རྣམ་པར་དག་པས་ཐུགས་རྒྱུད་ཡོངས་སུ་གཏམས་
ཤིང་། མདོ་སྔགས་ཀྱི་གཞུང་ལུགས་རྒྱ་མཚོར་ཐོས་བསམ་སྒོམ་གསུམ་གྱི་བྱ་བས་རྒྱལ་
བསྟན་རིན་པོ་ཆེ་འཛིན་ཅིང་སྤེལ་བའི་ཁུར་ཆེན་བཞེས་པའི་འཕགས་ཚོགས་འདུས་
པ་རྒྱ་མཚོའི་སྙན་གྱི་དབང་བོ་དྲི་མ་མེད་པའི་དྲུང་དུ་གང་ཞུ་ནའང༌། གུས་ཕྲན་དགེ་
སློང་མིང་འདི་ཞེས་བགྱི་བ་བདག་འདུས་ཚོགས་རིན་པོ་ཆེའི་ཞབས་ཞུ་ཆོས་ཁྲིམས་
པའི་ལས་ཁུར་འཛིན་པའི་རིང་ལ། རང་ཉིད་སྐྱེས་སྦྱངས་ཀྱི་ཡོན་ཏན་དམན་པ་
དང་། དུག་གསུམ་གྱི་དབང་དུ་སོང་བའི་དབང་གིས་ཞབས་ཏོག་ཚུལ་བཞིན་མ་བྱུང་
བ་དང་། དོ་དམ་རྟིང་བསྐུལ་གྱི་ཚུལ་དུ་ཚིག་རྩུབ་བརྡུང་བརྡེག་སོགས་ཀྱང་རང་
ངོས་ནས་བསམ་བཟང་གི་ཁུལ་ལྟ་བུར་ཡོད་ཀྱང་། སྟབས་ཉེས་པའི་དབང་གིས་ཐུགས་
ཟུར་སྤྱན་ཟུར་ལ་ཕོག་པའི་རིགས་ཡོད་ཚེ་དགེ་འདུན་བཟོད་པའི་རང་བཞིན་དགེ་
སྦྱོང་གི་ཆོས་བཞི་དང་དུ་བཞེས་ཏེ་བཟོད་པར་མཛད་དགོས་ཤིང་། ཐོག་མེད་ནས་
བསགས་པའི་སྡིག་སྒྲིབ་དང༌ལྷན་ཅིག་བྱང་ཞིང་དག་པའི་སྐྱབས་འཇུག་ཐུགས་ལ་
འཛིན་དགོས་པ་དང་། རྣམ་དཀར་གྱི་ཆ་གང་མཆིས་མཁའ་ཁྱབ་ཀྱི་བསྟན་འགྲོ་ཡོངས་
ལ་སྨན་པའི་རྒྱུར་འགྱུར་བ་དང་། རང་ཉིད་ཀྱང་སྐྱེ་བའི་ཕྲེང་བར་སྐྱབས་གནས་
དཀོན་མཆོག་གསུམ་དང་མི་འབྲལ་ཞིང་། འབྲེལ་བ་ཐོགས་པའི་གསོན་གཤིན་གྱི་
སེམས་ཅན་རྣམས་དང་བཅས་པ་རིང་མིན་འཁོར་བ་སྤྱི་དང་བྱེ་བྲག་གི་འཇིགས་པ་
ལས་གྲོལ་ཏེ་གཏན་གྱི་བདེ་སྐྱིད་ཀྱི་དཔལ་ལ་ལོངས་སྤྱོད་པར་འགྱུར་བའི་སྐྱབས་
འཇུག་བླ་མ་དགེ་འདུན་ཆོས་སྐྱོང་དང་བཅས་པའི་དགོངས་དབྱིངས་ཟབ་མོ་ནས་མི་
འདོར་བ་ཞུ་ཞུ་ལགས།
འོ་ལྷ་དང་བཅས་པའི་འགྲོ་བ་ཡོངས་ཀྱི་བསོད་ནམས་ཀྱི་ཞིང་ས་བླ་ན་མ་
མཆིས་པ་དགེ་འདུན་རིག